Source: http://ec.europa.eu/civiljustice/enforce_judgement/enforce_judgement_den_hu.htm
Timestamp: 2017-07-24 22:51:53+00:00

Document:
Európai Bizottság - Európai Igazságügyi Hálózat - Ítéletek végrehajtása - Dánia
Utolsó frissítés: 27-03-2009
Ítéletek végrehajtása - Dánia
Melyek azok a feltételek, amelyek mellett a végrehajtásra sor kerülhet? 2.1.
Eljárás 2.2.
Végrehajtási intézkedések 3.1.
Milyen típusú vagyontárgyak tartoznak a végrehajtási intézkedések alá? 3.2.
Milyen következménnyel járnak a végrehajtási intézkedések? 3.3.
Meddig érvényesek ezek az intézkedések? 4.
Van-e fellebbezési lehetőség a végrehajtás ellen? 1. Mit jelent a végrehajtás polgári és kereskedelmi ügyekben?
A végrehajtás (tvangsfuldbyrdelse)
kényszerintézkedések megtételére hatalmazza fel a hitelezőt annak érdekében,
hogy az adós eleget tegyen bíróság által vagy más egyéb módon megállapított
fizetési kötelezettségének. A végrehajtást a végrehajtó bíróság (fogedret) végzi el (amely a kerületi
bíróság (byret) egyik tagozata), az
igazságszolgáltatásról szóló törvény rendelkezéseinek megfelelően. A
végrehajtási ügyek többsége valamilyen fizetési felszólításhoz kapcsolódik.
Mindemellett más felszólítás végrehajtása is lehetséges, ilyen például valamely
személy kényszerítése a bérlemény kiürítésére a bérleti szerződés lejárta
A fizetési felszólítást
rendszerint a végrehajtó bíróság hajtja végre, aminek során az adós
vagyoneszközeit lefoglalják. A lefoglalás során zálogjogot kell biztosítani a
hitelezőnek a lefoglalt vagyoneszközökre annak érdekében, hogy azokat
kényszereladás útján értékesíthesse, és ezáltal nyilvános árverési eljárás
nyomán részben vagy egészben fedezhesse kintlévőségeit. Amennyiben a
végrehajtás valamilyen épület kiürítését írja elő, a végrehajtás értelmében a
végrehajtó bíróság kilakoltatást rendel el, amelyhez szükség esetén
rendőrségi intézkedést kérhet.
A felügyeleti jogra,
gyermekelhelyezésre és gyermekláthatásra vonatkozó határozatok is
érvényesíthetők végrehajtás útján. Ilyen esetekben a végrehajtás történhet
mulasztási bírság beszedésével vagy közvetlen kényszerrel, rendőrségi
segédlet mellett.
2. Melyek azok a feltételek, amelyek mellett a végrehajtásra sor kerülhet?
2.1. Eljárás
A végrehajtáshoz minden esetben szükség van valamilyen jogcímre vagy jogalapra.Végrehajtás alapjául a következők szolgálhatnak:olyan bíróság vagy más hatóság ítélete és határozata, amelynek határozatai jogilag végrehajthatók, végrehajtó bíróság által jóváhagyott fizetési felszólítás, valamint az említett hatóságok jogi intézkedéseinek költségeiről szóló határozatok;az 1. pontban nevezett hatóságok előtt tett peren kívüli egyezségek, valamint házassági ügyekben a feltételekre vonatkozó tárgyalások során megkötött peren kívüli egyezségek;a gyermekfelügyelettel, gyermekelhelyezéssel és gyermekláthatással kapcsolatos bizonyos határozatok és megállapodások;esedékes tartozásokra vonatozó, végrehajtási záradékot tartalmazó, írásos peren kívüli egyezségek;végrehajtási záradékot tartalmazó adósságlevelek;jelzáloglevelek, valamintváltók és csekkek.A végrehajtást a végrehajtó bíróság folytatja le. Ennek keretében a kellően megalapozott keresettel rendelkező felperes végrehajtási kérelmet nyújthat be a végrehajtó bírósághoz. A kérelmet rendszerint az adós lakóhelye szerint illetékes hatóságnál kell benyújtani.Ezt követően a végrehajtó bíróság előzetes vizsgálatot végez az ügyben. Amennyiben a keresetet kellően megalapozottnak ítéli, az érintett feleket tárgyalásra idézi be, amelyre általában a végrehajtó bíróság hivatalában kerül sor. A tárgyalás egyébként máshol is lefolytatható, például az adós lakhelyén vagy üzletviteli helyén.
Elviekben a felperes köteles megjelenni a tárgyaláson; amennyiben azonban mégsem jelenik meg, az ügyet el kell utasítani. Az adós kötelezhető a tárgyaláson való megjelenésre; amennyiben az idézést kézhez kapta, ám mégsem jelenik meg, a tárgyalásra rendőri úton előállítható.A tárgyalás során az adóst felszólítják a fizetésre, ennek során az adós köteles a végrehajtó bíróság kérdéseire mindennemű pénzügyi információt megadni személyére, illetve háztartására vonatkozóan. A megfelelő adatszolgáltatás elmulasztása bűncselekmény. Az adós kihallgatásának célja annak megállapítása, hogy rendelkezik-e lefoglalható vagyoneszközökkel (további részleteket lásd az alábbi 3.1. pontban).Általános szabályként a kereset beterjesztésével egyidejűleg bírósági illetéket kell fizetni a zár alá vételért. A zárolás alapdíja 300 DKK, és amennyiben a követelés meghaladja a 3000 DKK összeget, a fennmaradó rész után további 0,5 %-ot kell fizetni. Amennyiben a bíróság épületén kívül is sor kerül eljárásra, vagy az adóst rendőri úton kell előállíttatni, további 400 DKK összeget kell fizetni.
2.2. Anyagi jogi feltételek
Bizonyos esetekben a végrehajtó
bíróság dönthet úgy, hogy nem ad helyt a felperes végrehajtási keresetének.
Amennyiben az adós kifogást emel a végrehajtás jogcímével szemben, és a
benyújtott bizonyítékok fényében a bíróság úgy ítéli meg, hogy az eljárás
megindítása nem célszerű, akkor az eljárás lefolytatását meg kell tagadnia. Lap teteje
A végrehajtó bíróság nem hozhat
döntést a végrehajtás jogcímének érvényessége tekintetében felhozott összes
kifogással kapcsolatban. Így például nem dönthet az ítéletek és határozatok
helyességére vonatkozó kifogásokról, megtagadhatja továbbá olyan kifogás
tárgyalását, amelyet hatálya vagy természete, illetve más különös indok miatt
rendes peres eljárásban kellene előadni.
Az adósnak bizonyos
megkötésekkel lehetősége van viszontkereset benyújtására a végrehajtás során.
A viszontkereset lehet ellenkövetelés – feltéve, hogy ennek általános
feltételei teljesülnek – a végrehajtási eljárás során, amennyiben az
végrehajtható, illetve azt a zár alá vételt kérvényező fél elismeri vagy más
okból indokoltnak bizonyul.
3. Végrehajtási intézkedések
3.1. Milyen típusú vagyontárgyak tartoznak a végrehajtási intézkedések alá?
Elviekben az adós mindenféle gazdasági értékkel bíró vagyontárgya zár alá vehető. Ingó és ingatlan vagyon egyaránt lefoglalható. Az ingó vagyon körébe nem csak a fizikai tárgyak tartoznak bele (mint a gépkocsi, hajó vagy repülőgép), hanem például a jogi követelések is.A vagyontárgyak egyes csoportjait azonban nem lehet magánkövetelés céljára zár alá venni. Néhány jellemző példa:kifizetetlen bérre vonatkozó követelés,kifizetetlen nyugdíjra vagy más állami támogatási formára vonatkozó követelés,az adósság-végrehajtási kódexben foglalt javak, azaz olyan vagyoneszközök, amelyek az adós és családja minimális létfenntartásához nélkülözhetetlenek,kapcsolt hagyaték és meg nem örökölt hagyaték,személyi sérülés miatti kártérítés, és az ilyen jellegű sérülések ellentételezésére kapott eszközök olyan esetben, amikor a kifizetendő kártérítés összegét vagy a szóban forgó eszközöket az adós többi vagyontárgyától elkülönítve tartják.
3.2. Milyen következménnyel járnak a végrehajtási intézkedések?
Ha egy vagyontárgyat zár alá
vettek, az adós a felett már nem rendelkezik teljes ellenőrzési joggal. Az
adós nem rendelkezhet a vagyontárggyal a felperes kárára, például a
vagyontárgy eladásával vagy annak harmadik félre történő átruházásával.
Általános szabályként a zár alá vett ingó vagyon a nyilvános árverés
időpontjáig az adós birtokában marad, kivéve ha a végrehajtó bíróság úgy határoz,
hogy az adóst meg kell fosztani a tulajdona feletti rendelkezési jogától.
Amennyiben az adós jogellenesen
rendelkezik a vagyontárggyal, büntetés szabható ki rá.
Abban az esetben, ha ugyanazon
tárgyak zár alá vételét egynél több felperes kérvényezi, a követelések
sorrendjét a keresetek végrehajtó bírósághoz történő benyújtásának
sorrendjében kell meghatározni.
A végrehajtás lefolytatásához
az adós köteles a végrehajtó bíróság kérésére minden vonatkozó információt
megadni. Amennyiben az adós adatszolgáltatási kötelezettségének nem tesz
eleget, a végrehajtó bíróság legfeljebb hat havi elzárással sújthatja
mindaddig, amíg a hiányzó információt át nem adja.
3.3. Meddig érvényesek ezek az intézkedések?
Az ingó vagyon zár alá vétele
(kivéve a gépjárműveket, bejegyzett hajókat és repülőgépeket) általában egy
év után megszűnik, kivéve ha a lefoglalt vagyontárgyak feletti jogokkal
rendelkező felperes előzetesen az eszközök nyilvános árverésen történő
értékesítésére vonatkozó kérelmet nyújtott be a végrehajtó bírósághoz. Ezt az
időszakot a vagyontárgyak zárolásának idejéből le kell számítani.
Az ingatlan vagyon, gépjármű,
bejegyzett hajó és repülőgép zár alá vétele tíz év után jár le (de 2008.
január 1. előtt ez az időszak 20 év volt).
4. Van-e fellebbezési lehetőség a végrehajtás ellen?
Főszabályként a végrehajtó
bíróság határozatai ellen a másodfokú bíróság (landsretter) előtt lehet fellebbezni. A fellebbezést a végrehajtó
bíróság döntésének meghozatalától számított négy héten belül kell
beterjeszteni. Ugyanakkor a maximum 10 000 DKK gazdasági értéket
képviselő vagyontárgyak zár alá vétele elleni fellebbezést kizárólag a
Fellebbviteli Bizottság (Procesbevillingsnævnet)
engedélyével lehet beterjeszteni, amennyiben ilyen fellebbezést különös okok
indokolnak.
A fentieken túlmenően az olyan
eseteket, amelyekben a végrehajtó bíróság hozott döntést, felül lehet
vizsgálni, azaz ezekkel kapcsolatban a végrehajtó bíróság új vizsgálatot
folytat le. A felülvizsgálatra akkor kerülhet sor, ha az ügyben érintett
felek ebben megállapodnak, vagy ha a végrehajtó bíróság szükségesnek ítéli.
Felülvizsgálatra lehet szükség például olyankor, amikor az adós vagy harmadik
fél bizonyítékot szolgáltat arra nézve, hogy a döntés harmadik fél jogait
sérti, vagy az adós nem volt jelen a végrehajtási eljárás során, és ezért az
igazságszolgáltatásról szóló törvényben foglalt adósság-végrehajtási kódex
szabályaira hivatkozik.
« Ítéletek végrehajtása - Általános információk | Dánia - Általános információk »

References: bíróság 
 bíróság 

bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 

bíróság 
 bíróság 
 bíróság 
 bíróság 
 bíróság 
 bíróság 

bíróság 
 bíróság 

bíróság 
 bíróság 
 bíróság 
 bíróság